**Өмірдегі тепе-теңдікті табыңыз**

***«Ең бастысы, Құдайдың Патшалығының қамын ойлап, Құдайдың әділ еркін орындауға ұмтылыңдар! Сонда көктегі Әкелерің сендерге бұлардың бәрін қосып береді.»***

***(Матай 6:33)***

Майкл Фортино – уақытты басқару саласындағы маман болып табылады. Ол кез келген бизнеске талдау жасап, басшылыққа қалай өнімді және тиімдірек жұмыс істеу керектігін айта алатын қабілетті адамдардың бірі, бірақ Фортино кейбір нәрселерге қатысты ойын өзгерткен еді. 1980 жылдары дербес компьютер дүниеге келді. Қазір бізде интернет, электронды пошта, ұялы телефондар бар. Осы құрылғылар уақытты үнемдеуге көмектеседі деп ойлағанмен, олар керісінше біздің уақытымызды жеп қояды.

Сіз белгілі бір уақыт аралығында бәрін істей алмайсыз. Бәрібір қандай да бір лимит (шектеме) бар. Бірақ адамдар бәрібір барлығын бірге алып жүре аламын деп ойлайды. Ол біздің көбімізді хрустальдан жасалған шарлармен бірге, резеңкеден жасалған шарларды ауада айналдырып ұстауға тырысқан жонглермен салыстырады. Жұмысымызды резеңкеден жасалған шарға, ал отбасымыз бен денсаулығымызды хрустальдан жасалған шарға теңейді. Ол: «Егер резеңкеден жасалған шарлардың бірі құлап кетсе, ол жерге тиіп, қайтадан үстіге қарай секіреді, ал егер хрустальдан жасалған шарлар – яғни, денсаулығыңыз бен сіздің отбасыңыз - құлап кетсе, олар сынып қалады. Оларды қайтадан қалпына келтіре алмайсыз» деді.

Бәрін жасап үлгеруге, барлық нәрсеге қол жеткізуге тырысу стрессі, оның пайымдауынша, бізге тек жүрек ауруын, күйіп қалуды және сынған қарым қатынастар мұрасын қалдыра алады.